cyanic-selkie/wikianc huggingface dataset:
ابو ذر غفاری
اسلام کی تلاش میں پہلی آزمائش
چونکہ ابوذرؓ جاہلیت ہی سے راہِ حق کے متلاشی تھے، اس لیے حق کی پکار سنتے ہی لبیک کہا اوراس وقت دعوت حق کا جواب دیا، جب چار آدمیوں کے سوا ساری دنیا کی زبانیں اس اعلانِ حق سے خاموش تھیں، اس اعتبار سے اسلام لانے والوں میں ان کا پانچواں نمبر ہے، ان کے اسلام کا واقعہ خاص اہمیت رکھتا ہے یہ دلچسپ داستان خود ان کی زبان سے مروی ہے، ان کا بیان ہے کہ جب میں قبیلہ غفار میں تھا تو مجھ کو معلوم ہوا کہ مکہ میں کسی شخص نے نبوت کا دعویٰ کیا ہے، میں نے اپنے بھائی کو واقعہ کی تحقیق کے لیے بھیجا وہ واپس آئے تو میں نے پوچھا، کہو کیا خبر لائے؟ انہوں نے کہا خدا کی قسم یہ شخص نیکیوں کی تعلیم دیتا ہے اور برائیوں سے روکتا ہے، اس قدر مجمل بیان سے میری تشفی نہیں ہوئی، اس لیے میں خود سفر کا مختصر سامان لے کر مکہ چل کھڑا ہوا، وہاں پہنچا تو یہ دقت پیش آئی کہ میں رسول اکرم کو پہچانتا نہ تھا اورکسی سے پوچھنا بھی مصلحت نہ تھی، اس لیے خانۂ کعبہ میں جاکر ٹھہر گیا اور زمزم کے پانی پر بسر کرنے لگا، اتفاق سے ایک دن علیؓ گذرے، انہوں نے پوچھا تم مسافر معلوم ہوتے ہو، میں نے کہا، ہاں وہ مجھ کو اپنے گھر لے گئے؛لیکن مجھ سے ان کی کوئی گفتگو نہیں ہوئی، صبح اٹھ کر میں پھر کعبہ گیا کہ لوگوں سے اپنے مقصود کا پتہ دریافت کروں کیوں کہ ابھی تک آنحضرت ﷺ کے حالات سے بے خبر تھا، اتفاق سے پھر علیؓ گذرے اور پوچھا کہ اب تک تم کو اپنا ٹھکانہ نہیں معلو ہوا، میں نے کہا نہیں، وہ پھر دوبارہ مجھ کو اپنے ساتھ لے چلے، اس مرتبہ انہوں نے پوچھا، کیسے آنا ہوا؟ میں نے کہا اگر اس کو راز میں رکھیں تو عرض کروں، فرمایا مطمئن رہو، میں نے کہا میں نے سنا تھا کہ یہاں کسی نے نبوت کا دعویٰ کیا ہے، پہلے اس خبر کی تصدیق اوراس شخص کے حالات دریافت کرنے کے لیے میں نے اپنے بھائی کو بھیجا، مگر وہ کوئی تشفی بخش خبر نہ لایا، اس لیے اب میں خود اس سے ملنے آیا ہے، حضرت علیؓ نے فرمایا تم نے نیکی کا راستہ پالیا، سیدھے میرے ساتھ چلے آؤ، جس مکان میں میں جاؤں تم بھی میرے ساتھ چلے آنا، راستہ میں اگر کوئی خطرہ پیش آئے گا، تو میں جوتا درست کرنے کے بہانے سے دیوار کی طرف ہٹ جاؤں گا اور تم بڑھے چلے جانا، چنانچہ میں حسب ہدایت ان کے ساتھے ہولیا اورآنحضرت ﷺ کی خدمت میں حاضر ہوکر عرض کیا، یا رسول اللہ ﷺ میرے سامنے اسلام پیش کیجئے، آپ نے اسلام پیش کیا اورمیں اسلام کے عقیدت مندوں میں شامل ہوگیا، قبول اسلام کے بعد آپ نے فرمایا ابوذرابھی تم اس کو پوشیدہ رکھو اوراپنے گھر لوٹ جاؤ، میرے ظہور کے بعد واپس آنا، میں نے قسم کھا کر کہاکہ میں اسلام کو چھپا نہیں سکتا، ابھی لوگوں کے سامنے پکار کر اعلان کروں گا، یہ کہہ کر مسجد میں آیا، یہاں قریش کا مجمع تھا، میں نے سب کو مخاطب کرکے کہا کہ قریشیو! میں شہادت دیتا ہوں کہ اللہ کے سوا کوئی معبود نہیں اورمحمد اس کے بندہ اور رسول ہیں، یہ سن کر ان لوگوں نے للکاراکہ اس بے دین کو لینا، اس آواز کے ساتھ ہی چاروں طرف سے لوگ مجھ پر ٹوٹ پڑے اور مارتے مارتے بے دم کردیا، یہ درد ناک منظر کو دیکھ کر حضرت عباسؓ سے ضبط نہ ہوسکا، وہ مجھ کو بچانے کے لیے میرے اوپر گرپڑے اوران لوگوں سے کہا کہ تم لوگ ایک غفاری کی جان لینا چاہتے ہو ؛حالانکہ یہ قبیلہ تمہاری تجارت کا گذرگاہ ہے، یہ سن کر سب ہٹ گئے؛لیکن اسلام کا وہ نشہ نہ تھا جس کا خمار قریش کے غیظ و غضب کی ترشی سے اتر جاتا، دوسرے دن پھر اس حق گو کی زبان پر یہ نعرہ مستانہ تھا۔ در عجابہائے طورعشق حکمتہا کم است عشق رابا مصلحت اندیشی مجنوں چہ کار اور پھر وہی مسجد تھی وہی صنادید قریش کا مجمع تھا اور وہی ان کی ستم آرائی تھی۔
مسلم فضائل ابی ذرؓ میں ان کے اسلام کے بارہ میں دو روایتیں ہیں، ایک یہی مذکورہ بالا روایت، اس روایت کے راوی حضرت ابن عباسؓ ہیں، دوسری روایت خود ان سے مروی ہے ؛لیکن دونوں روایتوں کے واقعات باہم مختلف ہیں، ان کے زبانی جو روایت منقول ہے اس کا خلاصہ یہ ہے کہ یہ اپنے وطن سے اپنے بھائی انیس اورامناکو لے کر اپنے ماموں کے یہاں گئے، کچھ دنوں کے بعد ان سے خفا ہوکر چلے گئے، اتفاق سے ایک مرتبہ انیس کسی ضرورت سے مکہ گئے وہاں سے لوٹ کر ابوذر ؓ سے آنحضرت ﷺ کے واقعات بیان کیے، آپ کے اوصاف سن کہ وہ خود تحقیقات کے لیے مکہ پہنچے اورایک شخص سے آپ کا پتہ پوچھا، پوچھتے ہی ہر طرف سے مشرکین ان پر ٹوٹ پڑے اورمارتے مارتے بیدم کر دیا، لیکن یہ نہ ہٹے، تیسرے دن آنحضرت ﷺ سے ملاقات ہوئی، وہ ان کو اپنے ساتھ لے گئے اور یہ مشرف باسلام ہوئے، ہم نے جو صورت واقعہ نقل کی ہے وہ چونکہ بخاری، مسلم اورمستدرک تینوں میں ہے اس لیے اس کو ترجیح دی۔
مراجعت وطن
کچھ دن مکہ میں قیام کے بعد آنحضرت ﷺ نے ان کو ان کے گھر واپس کردیا، اورفرمایا کہ میں عنقریب یثرب ہجرت کرنے والا ہوں، اس لیے بہتریہ ہے کہ تم اپنی قوم میں کار اسلام کی تبلیغ کرو، شاید خداان کو فائدہ بخشے اوراس صلہ میں تمہیں بھی اجر ملے، انہوں نے آپ کے حسب ارشاد روانگی کی تیاری شروع کردی اوروطن کا سفر کرنے کے قبل اپنے بھائی انیس سے ملے، انہوں نے پوچھا کیا کرکے آئے، جواب دیا، اعتراف صداقت کرکے اسلام کا حلقہ بگوش ہوگیا ہوں، یہ سن کر وہ بھی دائرہ اسلام میں داخل ہوگئے، یہاں سے دونوں تیسرے بھائی امنا کے پاس پہنچے، وہ بھی مشرف باسلام ہوئے، اس کے بعد تینوں وطن پہنچے اور دعوتِ حق میں اپنا وقت صرف کرنے لگے، آدھا قبیلہ تو اسی وقت مسلمان ہوگیا اورآدھا ہجرت کے بعد مسلمان ہوا۔
ہجرت ومواخاۃ
آنحضرت ﷺ کی مدینہ کی تشریف آوری کے بعد بھی عرصہ تک ابوذرؓ بنی غفار میں رہے اور بدر، احد، خندق، وغیرہ کے غزوات ہونے کے بعد ہجرت کرکے مدینہ آئے، اسی بناء پر مو اخاۃ میں اختلاف ہے، محمد بن اسحٰق راوی ہیں کہ آنحضرت ﷺ نے ابوذرؓ اور منذر بن عمرو کے درمیان مواخاۃ کرائی تھی؛لیکن واقدی کا قول ہے کہ ابوذرؓ آیت میراث کے نزول کے بعد مدینہ آئے اوراس آیت کے بعد مواخاۃ کا طریقہ باقی نہ رہا تھا۔
مدینہ کا قیام
مدینہ کے قیام میں ان کا سارا وقت آنحضرت ﷺ کی خدمت میں گذرتا تھا اوران کا محبوب مشغلہ آنحضرت ﷺ کی خدمت تھی، خود کہتے ہیں کہ میں پہلے آنحضرت ﷺ کی خدمت کرتا تھا، اس سے فراغت کے بعد پھر آکر مسجد میں آرام کرتا تھا۔ چونکہ ہجرت کے بعد غزوات کا سلسلہ شروع ہوگیا تھا، اس لیے مہاجرین زیادہ تر اسی میں مشغول رہتے تھے، حضرت ابوذرؓ کی غزوات میں شرکت کی تفصیل نہیں ملی، صرف غزوۂ تبوک کی شرکت کا پتہ چلتا ہے، عبداللہ بن مسعودؓ روایت کرتے ہیں کہ جب رسول اللہ ﷺ تبوک کے لیے نکلے تو بہت سے لوگ بچھڑنے لگے (کیونکہ یہ قحط سالی کا زمانہ تھا) جب کوئی شخص بچھڑ تا تو لوگ آنحضرت ﷺ کو بتاتے کہ یا رسول اللہ ﷺ فلاں شخص نہیں آیا، آپﷺ فرماتے جانے دو، اگر اس کی نیت اچھی ہے تو عنقریب اللہ اس کو تم سے ملادے گا، ورنہ اللہ نے اس کو تم سے چھڑا کر اس کی طرف سے راحت دیدی، یہاں تک کہ ابوذرؓ کا نام لیا گیا، کہ وہ بھی بچھڑ گئے، واقعہ یہ تھا کہ ان کا اونٹ سست ہوگیا تھا، اس کو پہلے چلانے کی کوشش کی جب نہ چلا تو اس پر سے سازوسامان اتار کر پیٹھ پر لادا اورپاپیادہ آنحضرت ﷺ کے عقب سے روانہ ہوگئے اوراگلی منزل پر جاکر مل گئے، ایک شخص نے دور سے آتا دیکھ کر کہا یا رسول اللہ ﷺ وہ راستہ پر کوئی شخص آرہا ہے، آپ نے فرمایا، ابوذر ؓ ہوں گے لوگوں نے بغور دیکھ کر پہچانا اورعرض کیا، یا رسول اللہ ﷺ خدا کی قسم ابوذرؓ ہیں، آپ نے فرمایا :اللہ ابوذرؓ پر رحم کرے، وہ تنہا چلتے ہیں، تنہا مریں گے اورقیامت کے دن تنہا اٹھیں گے۔ آنحضرتﷺ کی دوسری پیشین گوئی لفظ بہ لفظ پوری ہوئی، آئندہ واقعات میں اس کی تفصیل آئے گی، اس واقعہ سے اندازہ ہوسکتا ہے کہ وہ قحط کے زمانہ میں بھی جب بہتوں کے ارادے متزلزل ہوگئے پیچھے نہ ہٹے اوراپنا سامان پیٹھ پر لاد کر پا پیادہ میدان جہاد میں پہنچے تو ان غزوات میں جن میں اس قسم کی دشواریاں نہ تھیں، یقیناً شریک ہوئے ہونگے، پھر وہ آنحضرت ﷺ کے خدام میں تھے، اس لیے ان لڑائیوں میں جن میں آپ ﷺ نے بہ نفس نفیس شرکت فرمائی ہوگی، ان میں ابوذرؓ بھی یقیناً ہمرکاب رہے ہوں گے، خصوصاً جب کہ یہ معلوم ہے کہ ان کو جہاد کے ساتھ غیر معمولی شغف تھا، اس لیے یہ ممکن نہیں ہے جب تمام مسلمانوں کی تلواریں اپنے جوہر دکھا رہی ہوں، اس وقت ان کی تلوار نیام میں رہی ہو، فتح مکہ کے بعد جب اسلامی افواج کا مظاہرہ ہورہا تھا تو سب سے آگے ان ہی کے قبیلہ کا پرچم تھا۔
عہد عثمانی
اسلام کی اصل سادگی شیخین کے عہد تک قائم رہی، پھر جب فتوحات کی کثرت کے ساتھ مال و دولت کی فراوانی ہوئی تو قدرۃ سادگی کی جگہ تمدنی تکلفات شروع ہوگئے ؛چنانچہ عہد عثمانی میں ہی امراء میں شاہانہ شان و شوکت کی ابتدا ہوچکی تھی، ان کا اثر عام مسلمانوں پر بھی پڑا اوران میں عہد نبوت کی سادگی کے بجائے عیش و تنعم کے تکلفات پیدا ہونے لگے، شام میں رومیوں کے اثر نے اس کو اورزیادہ فروغ دیا، دولت و ثروت نے خزانوں کی صورت اختیار کی، جگہ جگہ قصور وایوان بننے لگے، زرق برق پوشاکیں پہنی جانے لگیں، حضرت ابوذرؓ لوگوں میں وہی عہد نبوت کی سادگی چاہتے تھے اوراپنی طرح سب کے دلوں کو مال و دولت کی محبت سے خالی دیکھنا چاہتے تھے، ان کے متوکلانہ مذہب میں کل کے لیے آج اٹھارکھنا جائز نہ تھا، ان کا عقیدہ یہ تھ کہ کسی مسلمان کو اس کا حق نہیں ہے کہ وہ دوسروں کو بھوکا اور ننگا دیکھ کر بھی اپنے لیے دولت کا خزانہ جمع کرے، حضرت امیر معاویہؓ وغیرہ امرائے شام یہ سمجھتے تھے کہ اللہ نے اہل دولت پر زکوۃ کا جو فرض عائدہ کیا ہے، اس کو ادا کرنے کے بعد دولت جمع کرنے کا مسلمانوں کو اختیار ہے، اس اختلاف رائے نے بڑہتے بڑہتے نزاع کی صورت اختیار کرلی، حضرت ابوذر نہایت بے باکی کے ساتھ ان امراء پر اعتراض کرتے تھے اوران کے طمطراق، دولت وحشمت اور سازوسامان پر نکتہ چینیاں کرتے تھے اوران کے زائد از ضرورت دولت جمع کرلینے پران کو قرآن پاک کی اس آیت کا مورد ٹہراتے تھے۔ وَالَّذِينَ يَكْنِزُونَ الذَّهَبَ وَالْفِضَّةَ وَلَا يُنْفِقُونَهَا فِي سَبِيلِ اللَّهِ فَبَشِّرْهُمْ بِعَذَابٍ أَلِيمٍ جو لوگ سونا اورچاندی جمع کرتے ہیں اوراس کو اللہ کی راہ میں صرف نہیں کرتے ان کو درد ناک عذاب کی خوشخبری سنادو۔ اس آیت پاک سے پہلے یہود و نصاری کا ذکر ہے، امیر معاویہؓ کہتے تھے کہ اس آیت کا تعلق بھی ان ہی لوگوں سے ہے، حضرت ابوذرؓ اس کو مسلمانوں اور غیر مسلم، دونوں سے متعلق سمجھتے تھے، دوسرے اختلاف یہ تھا کہ حضرت ابوذرؓ اللہ کی راہ میں نہ دینے کا مطلب یہ سمجھتے تھے کہ وہ اپنا کل مال راہِ خدا میں نہیں دیتے اورامیر معاویہؓ وغیرہ کا خیال تھا کہ یہ حکم صرف زکوٰۃ کے متعلق ہے، بہرحال حضرت ابوذرؓ نے اپنے خیال کے مطابق بڑی سختی سے طعن و تشنیع شروع کردی، امیر معاویہؓ کو خیال پیدا ہوا کہ اگر یہ جذبہ یوں ہی بڑھتا رہا تو عجب نہیں کہ شام میں کوئی فتنہ اٹھ کھڑا ہو، اس لیے انہوں نے حضرت عثمانؓ کو اس صورت حال کی اطلاع دی اورکہلا بھیجا کہ ان کو مدینہ بلالیا جائے، حضرت عثمانؓ نے ان کو مدینہ بلالیا اورایک دن ان کے سامنے حضرت کعبؓ سے پوچھا کہ اس شخص کے بارہ میں آپ کا کیا خیال ہے جو مال جمع کرتا ہے؛ لیکن اس کی زکوٰۃ بھی دیتا ہے اس کو اللہ کی راہ میں بھی خرچ کرتا ہے، کعبؓ نے کہا ایسے شخص کے بارہ میں مجھ کو بھلائی کی امید ہے، یہ سن کر ابوذرؓ بگڑ گئے اور کعبؓ پرڈنڈا اٹھا کر بولے یہودی عورت کے بچے تو اس کو کیا سمجھ سکتا ہے، قیامت کے دن ایسے شخص کے قلب تک کو بچھوڈسیں گے۔
اس لیے حضرت عثمانؓ نے آخر میں مجبور ہوکر آپ سے کہا کہ آپ میرے پاس رہیے، دودھ والی اونٹنیاں صبح شام دروازہ پر حاضر کی جائیں گی، لیکن اس بے نیاز نے جواب دیا کہ مجھ کو تمہاری دنیا کی مطلق ضرورت نہیں، یہ کہہ کر واپس چلے آئے۔
ربذہ کا قیام
لیکن اب مدینہ بھی پہلا مدینہ باقی نہیں رہ گیا تھا، لوگ آ آ کر حضرت ابو ذرؓ کو تعجب سے دیکھتے تھے، جہاں وہ جاتے ہر جگہ ہجوم ہوجاتا، اس سے حضرت ابوذرؓ کو تکلیف ہوتی، مکہ کے قریب ربذہ نامی ایک چھوٹا ساگاؤں تھا، حضرت عثمانؓ نے ان سے کہا، یا انہوں نے خود ربذہ میں قیام کرنے کی خواہش کی، بہر حال اپنی بیوی کو لے کر ربذہ چلے گئے، یہاں کے لوگوں نےہاتھوں ہاتھ لیا اور بنو ثعلبہ کے شیخ اوراس کی بیوی نے آپ کو اپنے ہاتھوں سے نہلایا، عراقیوں کو خبر ہوئی تو انہوں نے آکر عرض کیا کہ اس شخص (عثمانؓ) نے آپ کے ساتھ ناروا سلوک کیا ہے، اگر آپ اس کے خلاف علم بلند کریں تو ہم لوگ آپ کی حمایت پر تیار ہیں، آپ نے فرمایا کہ مسلمانو! اس معاملہ میں تم دخل نہ دو، اپنے حاکم کو ذلیل نہ کرو، کیونکہ جس نے اپنے حاکم کو ذلیل کیا اس کی توبہ قبول نہیں ہوسکتی، اگر عثمانؓ مجھ کو سولی پر بھی چڑھادیتے تو مجھ کو عذر نہ ہوتا، اورمیں اسی میں اپنی بھلائی سمجھتا، اگر وہ ربذہ کے بجائے ایک افق سے دوسرے افق یا مشرق سے مغرب میں بھیج دیتے تب بھی میں سر تسلیم خم کردیتا اوراسی میں اپنی اچھائی سمجھتا اوراگر وہ کہیں نہ بھیجتے اورمجھ کو میری قیام گاہ ہی میں لوٹادیتے تو بھی مجھ کو کوئی عذر نہ ہوتا اوراس میں بھی میں اپنی سعادت سمجھتا۔
وفات
حضرت ابوذرؓ کی وفات کا واقعہ بھی نہایت حسرت انگیز ہے، 31ھ میں ربذہ کے ویرانہ میں وفات پائی۔ ان کی حرم محترم وفات کے حالات بیان کرتی ہیں کہ جب ابوذرؓ کی حالت زیادہ خراب ہوئی تو میں رونے لگی، پوچھا کیوں روتی ہو، میں نے کہا کہ تم ایک صحرا میں سفر آخرت کررہے ہو، یہاں میرے اور تمہارے استعمالی کپڑوں کے علاوہ کوئی ایسا کپڑا نہیں ہے جو تمہارے کفن کے کام آئے، فرمایا رونا موقوف کرو، میں تم کو ایک خوشخبری سناتا ہوں، میں نے آنحضرت ﷺ سے سنا ہے کہ جس مسلمان کے دو یا تین لڑکے مرچکےہوں وہ آگ سے بچانے کے لیے کافی ہیں، آپ ﷺ نے چند آدمیوں کے سامنے جن میں ایک میں بھی تھا، یہ فرمایا کہ تم میں سے ایک شخص صحرا میں مریگا اوراس کی موت کے وقت وہاں مسلمانوں کی ایک جماعت پہنچ جائے گی، میرے علاوہ ان میں سب آبادی میں مرچکے ہیں، اب صر ف میں باقی رہ گیا ہوں، اس لیے وہ شخص یقینا ًمیں ہی ہوں اورمیں بحلف کہتا ہوں کہ نہ میں نے تم سے جھوٹ بیان کیا ہے اور نہ کہنے والے نےجھوٹ کہا ہے، اس لیے گذرگاہ پر جاکردیکھو یہ غیبی امداد ضرور آتی ہوگی، میں نےکہا اب تو حجاج بھی واپس جاچکے اورراستہ بند ہوچکا، فرمایا نہیں جاکر دیکھو، چنانچہ میں ایک طرف دوڑ کر ٹیلے پر چڑھ کردیکھنے جاتی تھی اور دوسری طرف بھاگ کران کی تیمارداری کرتی تھی، اسی دوڑدھوپ اورتلاش وانتظار کا سلسلہ جاری تھا کہ دور سے کچھ سوار آتے دکھائی دیے، میں نے اشارہ کیا، وہ لوگ نہایت تیزی سے آکر میرے پاس ٹھہر گئے اور ابوذرؓ کے متعلق دریافت کیا کہ یہ کون شخص ہے، میں نے کہا ابوذرؓ پوچھا ٓنحضرتﷺ کے صحابی؟ میں نے کہا ہاں؟ وہ لوگ فدیۃ بابی وامی کہہ کر ابوذرؓ کے پاس گئے، پہلے ابوذرؓ نے آنحضرت ﷺ کی پیشین گوئی سنائی پھر وصیت کی کہ اگر میری بیوی یا میرے پاس کفن بھر کا کپڑا نکلے تو اسی کپڑے میں مجھ کو کفنانا اورقسم دلائی کہ تم میں سے جو شخص حکومت کا ادنٰی عہدہ دار بھی ہو، وہ مجھ کو نہ کفنائے، اتفاق سے ایک انصاری نوجوان کے علاوہ ان میں سے ہر شخص کسی نہ کسی خدمت پر مامور رہ چکا تھا ؛چنانچہ انصاری نے کہا کہ چچا میرے پاس ایک چادر ہے، اس کے علاوہ دوکپڑے اور ہیں جو خاص میری والدہ کے ہاتھ کے کتے ہوئے ہیں، ان ہی میں آپ کو کفناؤں گا، فرمایا ہاں تم ہی کفنانا۔
اس وصیت کے بعد وفات پائی، متعدد روایتوں کے باہم ملانے سے ظاہر ہوتا ہے کہ یہ لوگ یمنی تھے اور کوفہ سے آرہے تھے، ان ہی کے ساتھ مشہور صحابی عبداللہؓ بن مسعود بھی تھے، جو عراق جارہے تھے، بہرحال اس انصاری نوجوان نے ان کو کفنایا اور عبداللہ بن مسعودؓ نے نماز جنازہ پڑھائی، اورپھر سبھوں نے مل کر اسی صحرا کے ایک گوشہ میں ان کو پیوند خاک کیا۔
حلیہ
قددراز، رنگ سیاہی مائل، داڑھی گھنی، سر اورداڑھی دونوں کے بال سفید۔
ترکہ
فقیروں کے کلبہ احزان میں کیا تھا، صرف تین گدھے، دومادہ ایک نر، چند بکریاں، کچھ سواریاں، یہ ساری کائنات تھی۔
فضل وکمال
حضرت ابوذرؓ خدمت نبویﷺ کے بڑے حاضر باش تھے، ہر وقت آپ کی خدمت میں رہتے اورآپ سے استفادہ اورتحصیل علم میں بڑے حریص تھے اور ہر چیز کے متعلق سوالات کیا کرتے تھے، چنانچہ تمام اصول و فروع، ایمان اوراحسان، رویت باری، اللہ کے نزدیک پسندیدہ کلمات، لیلۃ القدر وغیرہ ہر چیز حتی کہ نماز میں کنکری چھونے تک کے بارہ میں پوچھا، اسی ذوق و شوق اورتلاش وجستجو نے آپ کو علم کا دریا بنادیا تھا، حضرت علیؓ جو علم وعمل کے مجمع البحرین تھے، فرماتے تھے کہ ابوذرؓ نے اتنا علم محفوظ کرلیا ہے کہ لوگ اس کے حاصل کرنے سے عاجز تھے، اوراس تھیلی کواس طرح سے بندکردیاکہ اس میں کچھ بھی کم نہ ہوا، حضرت عمرؓ جیسے صاحب کمال آپ کو علم میں عبداللہ بن مسعودؓ کے برابر سمجھتے تھے، جو اپنی وسعت علم کے لحاظ سے جبر الامۃ کہلاتے تھے۔
افتا میں صداقت
آنحضرتﷺ کے بعد مدینہ میں جو جماعت صاحب علم وافتا تھی، اس میں ان کا نام نامی بھی تھا، مگر ان کے فتاوے کی تعداد بہت کم ہے، فتویٰ میں وہ کسی کی مطلق رعایت نہ کرتے اوربلا کسی خوف وہراس کے جو سچی بات ہوتی وہ کہہ دیتے تھے، عہد عثمانی میں بعض محصلین صدقہ وصول کرنے میں زیادتی کرتے تھے، ایک شخص نے آکر کہا ان سے فتویٰ پوچھا کہ عثمان کے محصلوں نے صدقہ میں اضافہ کردیا ہے، ایسی حالت میں کیا ہم بقدر زیادتی مال چھپاسکتے ہیں؟ فرمایا نہیں ان سے کہو کہ جو واجبی ہو اس کو لے لیں اور جو ناجائز ہوااس کو واپس کردیں، اگراس کے بعد بھی وہ زیادہ لیں تو قیامت کے دن وہ زیادتی تمہاری میزان میں کام آئے گی، ان کا یہ فتویٰ ایک قریشی نوجوان کھڑا سن رہا تھا، وہ بولا آپ کیوں فتویٰ دیتے ہیں؟ کیا آپ کو امیر المومنین نے فتویٰ دینے سے منع نہیں کیا ہے؟ فرمایا کیا تم میرے نگہبان ہو، اس ذات کی قسم جس کے ہاتھ میں میری جان ہے، اگر تم میری گردن پر تلوار بھی رکھ دو اور مجھ کو یقین ہوجائے کہ گردن کٹنے کے قبل جو کچھ آنحضرت ﷺ سے سنا ہے سنا سکوں گا تو یقینا ًسنادوں گا۔
اخلاق وعادات
حضرت ابوذرؓ ان محرمان خاص میں تھے، جن کو بارگاہِ نبوت میں خاص تقرب حاصل تھا، اس لیے آپ کے ہر فعل و عمل پر خلق نبویﷺ کا بہت گہرا پر توپڑا تھا، صحابہ کرام میں دو قسم کے لوگ تھے، ایک وہ جنہوں نے دین و دنیا دونوں کو پوری طرح حاصل کیا، دوسرے وہ جنہوں نے دنیا کو ٹھکرادیا، اورمحض آخرت کی نعمتوں پر قناعت کی، حضرت ابوذرؓ اسی دوسری صنف میں تھے، وہ زہد ودرع، حق گوئی وحق پرستی، توکل وقناعت، استغناء وبے نیازی میں تمام صحابہ سے ممتاز تھے، یہ وہ وقت تھا جب قیصر و کسریٰ کے خزانے دارلخلافہ میں لدے چلے آرہے تھے، جگہ جگہ قصر وایوان بن رہے تھے، عیش و تنعم کے سامان ہورہے تھے ؛مگر ان میں سے کوئی چیز بھی رضوان الہی کے اس طالب کو اپنی طرف متوجہ کرنہ سکی، زروجواہر کے ڈھیران کی نگاہ میں خزف ریزوں سے زیادہ وقعت نہ رکھتے تھے، زر نقد کبھی جمع نہیں کیا، ضرورت سے جو فاضل بچتا، اس کو اسی وقت خرچ کردیتے تھے، چار ہزار وظیفہ مقرر تھا، جب وہ ملتا تو خادم کو بلاتے اورایک سال کے اخراجات کا اندازہ لگا کر چیزیں خرید لیتے، اس سے جتنی رقم فاضل بچتی اس کو لوگوں میں تقسیم کردیتے اور فرماتے کہ جو شخص سونا چاندی تھیلوں میں محفوظ رکھتا ہے، وہ گویا انگارے رکھتا ہے، یہ بھی فرماتے تھے کہ میرے دوست ﷺ نے مجھے وعدہ کیا ہے کہ جو شخص بھی سونا چاندی تھیلوں میں محفوظ کرتا ہے وہ جب تک اس کو اللہ کی راہ میں نہ خرچ کردے، اس کے لیے آگ کا انگارہ رہے گا، اس پر نہ صرف خود عامل تھے؛بلکہ چاہتے تھے کہ دنیا اسی رنگ میں رنگ جائے اور اس عقیدے میں یہاں تک متشدد تھے کہ بڑے لوگوں سے ملنا تک گوارانہ کرتے، ابوموسیٰ اشعریؓ جو بڑے رتبہ کے صحابی اور مرتبہ میں آپ سے کم نہ تھے، جب عراق کی گورنری کے زمانہ میں ان سے ملے تو قدیم تعلقات کی بناء پر ان سے چمٹ گئے، انہوں نے کہا دور رہو، وہ بھائی بھائی کہہ کر لپکتے تھے اور وہ کہہ کر ہٹاتے تھے کہ تم اس عہدہ کے بعد میرے بھائی نہیں رہے، اس کے بعد پھر ابو موسیٰ ؓ ملے تو پھر محبت کے جذبہ سے مجبور ہوکر بھائی بھائی کہہ دوڑے، حضرت ابوذرؓ کا پھر وہی جواب تھا، ابھی دور رہو، اس کے بعد سوالات شروع کیے کہ تم لوگوں کے عامل بنائے گئے ہو، انہوں نے کہا ہاں، پوچھا تم نے بڑی عمارت تو نہیں بنائی، زراعت تو نہیں کرتے، گلے تو نہیں رکھتے، انہوں نے کہا نہیں، بولے ہاں اب تم میرے بھائی ہو۔ ایک مرتبہ ابوذرؓ حضرت ابودرداء انصاریؓ کے پاس سے گذرے تو دیکھا کہ ابودرداءؓ گھر بنوارہے ہیں، یہ دیکھ کر کہا، ابودرداء تم لوگوں کی گردنوں پر پتھراٹھواتے ہو، ابودرداء نے جواب دیا کہ نہیں، گھر بنوارہا ہوں، ابوذرؓ نے پھر وہی فقرہ دہرایا، حضرت ابودرداء نے کہا برادرم شاید اس سے آپ کو کچھ ناگواری پیدا ہوگئی ہے، حضرت ابوذرؓ نے فرمایا، اگر میں تم کو اس کے بجائے تمہارے گھر کے پاخانہ میں بھی دیکھتا تو اس کے مقابلہ میں زیادہ پسند کرتا۔
سادگی
اس فقیرانہ زندگی کے باعث ان کی زندگی بالکل سادہ تھی اوران چند چیزوں کے علاوہ جو ایک جاندار کی زندگی کے لیے ناگزیر ہیں، کبھی کوئی سازوسامان نہیں رکھا، ابی مروان نے ان کو ایک پشمینہ کی چادر باندھے نماز پڑھتے دیکھا تو پوچھا کہ ابوذرﷺ کیا اس چادر کے علاوہ تمہارے پاس اور کوئی کپڑا نہیں ہے؟ فرمایا اگر اورکوئی کپڑا ہوتو میرے پاس دیکھتے، انہوں نے کہا کچھ دن ہوئے تمہارے پاس دو کپڑے تھے، فرمایا ہاں، مگر وہ دونوں اپنے سے زیادہ حاجتمند کو دیدیے، انہوں نے کہا تم کو خود اس کی حاجت تھی، فرمایا اللہ تم کو معاف کرے، تم دنیا کو بڑھانا چاہتے ہو، تم کو نظر نہیں آتا کہ ایک چادر میں باندھے ہوئے ہوں، دوسری مسجد کے لیے ہے، میرے پاس کچھ بکریاں ہیں جن کا دودھ پیتا ہوں، کچھ خچر ہیں جو باربرداری کے کام آتے ہیں، ایک خادم کھانا پکار کر کھلادیتا ہے، اس سےزیادہ اورکیا نعمتیں درکارہیں۔ عبداللہ بن خراش کا بیان ہے کہ میں نے ربذہ میں ابوذرؓ کو دیکھا وہ سایہ میں ایک صوف کے نمدے پر بیٹھے تھے، ان کی بیوی بڑی سیاہ فام تھیں، ان سے ایک شخص نے کہا کہ آپ کی کوئی اولاد زندہ نہیں رہی، انہوں نے جواب دیا کہ اللہ کا شکر ہے کہ اس نے اس دارالفنا میں اولاد کولے کر دارالبقا میں اس کو ذخیرہ آخرت بنایا، لوگوں نے کہا کہ کاش آپ کوئی دوسری بیوی کرلیتے، انہوں نے جواب دیا کہ ایسی عورت سے شادی کرنا مجھے زیادہ پسند ہے جو مجھ میں تواضع پیدا کرے، بہ نسبت اس کے کہ جو مجھ میں ترفع پیدا کرے۔ جعفر بن زبرقان کہتے ہیں کہ مجھ سے غالب بن عبدالرحمن بیان کرتے تھے کہ میں ایک شخص سے ملا جو ابوذرؓ کے ساتھ بیت المقدس میں نماز پڑھا کرتا تھا، وہ کہتا تھا کہ اگر ابوذرؓ کا پورا اثات البیت جمع کیا جاتا تو بھی اس شخص (ایک شخص کی طرف اشارہ کرکے) کی چادر کی قیمت کے برابر نہ نکلتا، جعفر نے اس کو مہران بن میمون سے بیان کیا، انہوں نے کہا کہ میرے خیال میں ان کا کل اثاثہ دو درہم سے زیادہ کا نہ تھا۔ لوگ ان کی خدمت کرنا چاہتے تھے، مگر وہ اس کو قبول نہ کرتے تھے، ایک مرتبہ حبیب ابن مسلمہ فہری، والیٔ شام نے ان کی خدمت میں تین سو اشرفیاں بھیجیں کہ وہ ان کو اپنی ضروریات میں صرف کریں، انہوں نے اسی وقت واپس کرادیا اورکہا کہ کیا ان کو میرے علاوہ کوئی دوسرا شخص اللہ کے معاملہ میں دھوکا کھانے والا نہیں ملا، ہم کو صرف سر چھپانے کے لیے دودھ پینے کے لیے بکریاں اور خدمت کے لیے ایک لونڈی چاہئے، اس کے ساتھ کچھ ہوگا وہ زاید ارضرورت ہے۔ آپ فرماتے تھے کہ لوگ موت کے لیے پیدا ہوتے ہیں، ویران ہونے کے لیے آبادیاں بساتے ہیں، فنا ہونے والی چیزوں کی حرص و طمع کرتے ہیں اورباقی اور پائندہ چیزوں چھوڑ دیتے ہیں، دوناپسندیدہ چیزیں موت اورفقر میرے لیے کس قدر خوش آئندہ ہیں۔
زہد وتقویٰ
ان کی زندگی شروع سے آخر تک سرتا پا زہد و تقویٰ تھی، جس پہلو پر نظر ڈالی جائے زہد و تقویٰ کا عجیب و غریب نمونہ نظر آئے گا، اس فقیرانہ زندگی کو دیکھ کر آنحضرت ﷺ فرماتے تھے کہ میری امت میں سے ابوذرؓ میں عیسیٰ بن مریم جیسا زہد ہے، یہی زہد کی زندگی آخر دم تک قائم رہی، آنحضرت ﷺ کے بعد عہد نبوت کے بعد سے لوگوں میں بہت کچھ تبدیلی پیدا ہوگئی تھی، لیکن حضرت ابوذرؓ غفاری شروع سے اخیر تک ایک رنگ پر قائم رہے۔ جب عہد رسالت کا مقدس دورختم ہوا اور لوگ دنیا سے ملوث ہونے لگے تو تنہا نشینی اختیار کرلی، عمران بن حطان راوی ہیں کہ میں ایک مرتبہ ابوذرؓ کے پاس گیا، وہ مسجد میں تنہا بیٹھے ہوئے تھے، میں نے کہا ابوذرؓ تنہائی کیوں اختیار کرلی، فرمایا میں نے آنحضرتﷺ سے سنا ہے کہ تنہائی برے ہمنشین سے بہتر ہے، اسی وجہ سے وہ دنیا سے بہت دور بھاگتے تھے، ابی اسماء رحبی راوی ہیں کہ میں ابوذرؓ کے پاس ربذہ گیا، ان کی بیوی کو سخت خستہ حال دیکھا، فرمانے لگے کہ یہ عورت مجھ سے کہتی ہے کہ عراق جاؤ، اگر میں عراق جاؤں تو عراق والے میرے سامنے دنیا پیش کریں گے اور میرے دوست (آنحضرت ﷺ ) نے مجھ سے فرمایا ہے کہ جہنم کے پل کے سامنے پیر پھسلانے والا راستہ ہے، اور تم لوگوں کو اس پر سے گزرنا ہے، اس لیے بوجھ کی گرانباری سے ہلکا رہنا چاہئے۔
فرمانِ رسول ﷺ کا پاس
حضرت ابوذرؓ ارشاد نبویﷺ کو ہر لمحہ پیش نظر رکھتے تھے، اوراس سے سر موتجاوز نہ کرتے تھے، بات بات میں فرماتے تھے کہ: عہدالی خلیلی رسول اللہ ﷺ یا سمعت خلیلی رسول اللہ ﷺ میرے دوست ﷺ نے مجھ سے یہ وعدہ لیا ہے، یا میں نے اپنے دوست ﷺ کو یہ کہتے سنا، ایک مرتبہ آنحضرت ﷺ سے امارت کی خواہش ظاہر کی، آپ ﷺ نے فرمایا، تم ناتواں ہو اورامارت ایسا بار امانت ہے کہ اگر اس کے حقوق کی پوری نگہداشت نہ کی جائے تو آخرت میں اس کے لیے رسوائی کے سوا کچھ نہیں ہے، اس فرمان کے بعد پھر انہوں نے کبھی امارت کی خواہش نہیں کی، ان کی خدمت میں کسی نے دوچادریں پیش کیں، انہوں نے ایک کا ازار بنایا اورایک چھوٹی کملی اوڑھ لی اور دوسری غلام کو دیدی، گھر سے نکلے تو لوگوں نے کہا اگر آپ دونوں چادریں خود استعمال کرتے تو زیادہ بہتر ہوتا، فرمایا یہ صحیح ہے؛لیکن میں نے آنحضرت ﷺ سے سنا ہے کہ جو تم کھاتے پہنتے ہو وہی اپنے غلاموں کو بھی کھلاؤ پہناؤ۔
ایک مرتبہ آنحضرت ﷺ نے ان سے فرمایا کہ جب تمہارے اوپر ایسے امراء حکمران ہوں گے جو اپنا حصہ زیادہ لیں گے، اس وقت تم کیا کروگے، عرض کیا تلوار سے کام لوں گا، فرمایا: میں تم کو اس سے بہتر مشورہ دیتا ہوں، ایسے وقت صبر کرنا، یہاں تک کہ مجھ سے مل جاؤ، اس مشورہ پر انہوں نے اس سختی سے عمل کیا کہ جب وہ زمانہ آیاتو تنہا نشینی اختیار کرلی اورکسی چیز میں کوئی حصہ نہیں لیا۔ ایک مرتبہ وہ مسجد میں لیٹے تھے کہ آنحضرت ﷺ تشریف لائے اور فرمایا: ابوذرؓ جب تم اس سے نکالے جاؤ گے تو کیا کروگے؟ عرض کیا مسجد نبویﷺ یا اپنے گھر چلاجاؤں گا، اگر اس سے بھی نکالے گئے تو کیا طریقہ اختیار کرو گے، عرض کیا تلوار نکالوں گا، آنحضرت ﷺ نے ان کے کندھوں پر ہاتھ رکھ کر تین مرتبہ فرمایا کہ ابوذرؓ:اللہ تمہاری مغفرت کرے، تلوار نہ نکالنا ؛بلکہ جہاں وہ لے جانا چاہیں چلے جانا، چنانچہ جب ربذہ میں رہنے کا حکم ملاتو اسی فرمان کے مطابق بلا کسی عذر کے چلے گئے اوروہاں حبشی غلام کے پیچھے نماز پڑھی، ہر چند اس نے آپ کو بڑھانا چاہا؛ مگر آپ نے جواب دیا کہ میں آنحضرت ﷺ کے حکم کی تعمیل کررہا ہوں۔
حب رسول ﷺ
ابوذرؓ کو ذات نبویؓ کے ساتھ جو شیفتگی تھی، اس کا اظہار لفظوں میں نہیں ہوسکتا، ایک مرتبہ آپ نے آنحضرت ﷺ سے عرض کیا، یا رسول اللہ! آدمی کسی ایک جماعت سے محبت کرتا ہے، لیکن اس کے جیسے اعمال کی طاقت نہیں رکھتا، آپ نے فرمایا: ابوذرؓ تم جس شخص سے محبت رکھتے ہو اسی کے ساتھ ہو، عرض کیا میں اللہ اوراس کے رسول سے محبت رکھتا ہوں، فرمایا تم یقیناً اسی کے ساتھ ہو، جس سے محبت رکھتے ہو۔ آنحضرت ﷺ کے بعد جب آپ کا نام زبان پر آجاتا تو آنسوؤں کا دریا امنڈآتا، احنف بن قیس روایت کرتے ہیں کہ میں نے بیت المقدس میں ایک شخص کو دیکھا کہ وہ مسلسل سجدے کررہا ہے، جس سے میرے دل پر ایک خاص اثر ہوا، جب میں دوبارہ لوٹ کر گیا تو پوچھا کہ آپ بتاسکتے ہیں کہ میں نے جفت نماز پڑھی یاطاق، اس نے کہا اگر میں لا علم ہوں تو اللہ ضرور جانتا ہے، اس کے بعد کہا کہ میرے دوست ابو القاسم ﷺ نے مجھ کو خبر دی ہے، صرف اس قدر زبان سے نکلا تھا کہ رونے لگے، پھر کہا کہ میرے دوست ابوالقاسم ﷺ نے مجھ کو خبر دی ہے، ابھی بات پوری نہ ہوئی تھی کہ پھر آنسو امنڈ آئے، آخر میں سنبھل کر کہا ؛کہ میرے دوست ابوالقاسم ﷺ نے فرمایا ہے کہ جو بندہ اللہ کو سجدہ کرتا ہے، اللہ اس کا ایک درجہ بلند کرکے اس کی بدی کو مٹاکر نیکی لکھتا ہے، میں نے پوچھاآپ کون ہیں، فرمایا ابوذر رسول اللہ ﷺ کا صحابی، یہ سن کر میں اپنی تقصیر پر بہت نادم ہوا۔
خلیفہ کی اطاعت
اگرچہ ابوذرؓ حق پسند طبیعت رکھتے تھے، پھر بھی اختلاف امت کے خیال سے کسی چیز میں خلیفہ وقت کے حکم سے سرتابی نہ کرتے تھے اوپر گذرچکا ہے کہ ربذہ کے قیام کے زمانہ میں عراقیوں کی خواہش کے باوجود حضرت عثمانؓ کی مخالفت پر آمادہ نہ ہوئے اور فرمایا کہ اگر مجھ پر حبشی بھی امیر بنایا جائے تو بھی اس کی اطاعت کروں گا اور اس کو عملاً کرکے دکھایا، چنانچہ جب وہ ربذہ جاکر مقیم ہوئے تو اتفاق سے اس وقت یہاں کا امیر ایک حبشی تھا جب ابوذرؓ پہنچے اور نماز کے وقت جماعت کھڑی ہوئی تو وہ ان کے ادب کے خیال سے پیچھے ہٹ گیا، انہوں نے فرمایاتم ہی نماز پڑھاؤ، تم گو حبشی غلام ہو؛لیکن مجھ کو حکم ملا ہے کہ خواہ حبشی ہی کیوں نہ ہوتا، اس کی مخالفت نہ کرتے تھے؛بلکہ خود بھی وہی کرتے، حضرت عثمانؓ کے دورِ خلافت میں حک کو گئے، کسی نے آکر اطلاع دی کہ منی میں عثمانؓ نے چار رکعتیں نماز پڑھیں، آپ کو بہت ناگوار ہوا اور درشت الفاظ استعمال کرکے فرمایا کہ میں نے رسول اللہ ﷺ، ابوبکرؓ اور عمرؓ کے ساتھ نماز پڑھی ہے، یہ سب دورکعت پڑہتے تھے، اس کے بعد انہوں نے امامت کی مگر خود بھی چاررکعتیں پڑھائی، لوگوں نے کہا ٓپ نے تو امیر المومنین پر اعتراض کیا؛لیکن خود بھی چار رکعتیں پڑھائیں فرمایا کہ اختلاف بری چیز ہے، آنحضرت ﷺ نے فرمایا ہے کہ میرے بعد امرا ہوں گے، ان کی تذلیل نہ کرنا اور جو شخص ان کی تذلیل کا ارادہ کرے گا، اس نے گویا اسلام کی حبل متین اپنی گرد سے نکال دی اور توبہ کا دروازہ اپنے لیے بند کرلیا، ؛لیکن اس سے یہ نہ سمجھنا چاہئے کہ آپ امراء خلفاء کی تمام جاوہ بےجا باتوں کو مان لیتے تھے، امیر معاویہؓ کی لغزشوں پر نہایت سختی سے نکتہ چینی کرتے تھے؛بلکہ برا بھلا تک کہتے تھے۔
حق گوئی
اللہ کے معاملہ میں لومۃ لائم کی مطلق پروانہ کرتے تھے، حضرت علیؓ فرماتے تھے کہ آج میرے اور ابوذرؓ کے علاوہ کوئی ایسا شخص باقی نہیں ہے جو اللہ کے معاملہ میں لومۃ لائم کا خوف نہ کرتا ہو، ان کی حق گوئی کی شہادت خود زبان وحی والہام نے دی ہے، چنانچہ آنحضرت ﷺ نے ایک موقع پر ارشاد فرمایا کہ آسمان کے نیچے اور زمین کے اوپر ابوذرؓ سے زیادہ سچا کوئی نہیں ہے۔
فیاضی وسیرچشمی
اس تحقیر دنیا کا لازمی نتیجہ سرچشمی اورفیاضی تھا، ان کو سالانہ وظیفہ کافی ملتا تھا، ؛لیکن اپنی محدود ضروریات کے علاوہ جس قدر بچتا تھا لوگوں میں تقسیم کردیتے تھے، اگر کوئی کہتا کہ اس کو رکھ لیجئے، آپ کے اورآپ کے مہمانوں کے کام آئے گا تو فرماتے تھے کہ رسول اللہ ﷺ نے فرمایا ہے کہ جو شخص سونا چاندی جمع کرتا ہے، وہ گویا انگارے جمع کرتا ہے، جب تک اس کو راہ ِ خدا میں صرف نہ کردے۔
خوش اخلاقی
عموما ًزہاد اور متقشفین کے مزاج میں ایک طرح کی خشکی ہوتی ہے ؛لیکن مسیح اسلام کی ذات اس سے مستثنیٰ تھی، ان کا اخلاق بدویوں تک کو مسحور کرلیتا تھا، ایک بدوی کا بیان ہے کہ میں ابوذرکے ساتھ رہاہوں، ان کی تمام اخلاقی خوبیاں تعجب انگیز تھیں۔ وہ جن اخلاقی اصول پر عمل پیرا تھے ان کو خود سناتے تھے کہ میرے دوست نےمجھے سات وصیتیں کی ہیں، مسکین کی محبت اوران سے ملنا جلنا، اپنے سے کمتر کو دیکھنا اور بلند ترکو نہ دیکھنا، کسی سے سوال نہ کرنا، صلہ رحمی کرنا، حق بولنا، خواہ تلخ ہی کیوں نہ ہو، اللہ کے معاملہ میں کسی کی ملامت کا خوف نہ کرنا، لاحول ولا قوۃ کا ورد کثرت سے کرنا۔
سانچے
زمرہ:تاریخ عرب زمرہ:سنی اسلام کے نقاد زمرہ:صحابہ زمرہ:652ء کی وفیات زمرہ:اصحاب صفہ زمرہ:اصحاب علی زمرہ:ساتویں صدی کی عرب شخصیات زمرہ:شیعہ کے محبوب صحابہ زمرہ:مہاجرین زمرہ:وزراء رسول زمرہ:صحابی راویان حدیث زمرہ:قبیلہ کنانہ کی شخصیات
زمرہ:ویکی ڈیٹا سے مطابقت رکھنے والی مختصر تفصیل
عبد الرؤف اظہر
جیش محمد کا سپریم کمانڈر، افغانستان میں شمالی اتحاد کے خلاف جنگ کے دوران احمد شاہ مسعود کے محاصرے سے بچ کر نکلنے والا دہشت گرد، امریکا،انڈیا اور اسرائیل کے خلاف سینکڑوں کارروائیوں کا ماسٹر مائنڈ،جیش محمد کے چیف مسعود اظہر کا چھوٹا بھائی،انڈین طیارے کی ہائی جیکنگ میں ملوث اور بھارت کو انتہائی مطلوب یہ بھائی کے نام سے جانا جاتا ہے اور کشمیر میں اس کی شدت پسندانہ کارروائیاں عروج پر ہیں۔ ہر وقت اپنی جیب میں خطرناک اور قیمتی اسلحہ رکھتا ہے،افغانستان اور کشمیر وغیرہ میں سینکڑوں فدائین اس کے بھیجے ہوئے اور تربیت یافتہ ہیں۔ پاکستان کے شہر راواپنڈی میں ایک بار یہی عبد الروف جب پولیس کے ہاتھوں گرفتار ہوا تو پولیس انچارج راجا ثقلین نے تفشیش کے دوران پتا لگایا کہ اس کے تعلقات 9/11 میں ورلڈ ٹریڈ سنٹر میں ہونے والے حملے کے ماسٹر مائنڈ خالد شیخ اور پاکستان سے گرفتار کی گئی ڈاکٹر عافیہ صدیقی سے قریبی تعلقات ہیں۔ قیمتی گھڑیوں،مہنگے اسلحہ کا شوقین اور قیمتی ترین گھوڑوں کے اصطبل کا مالک یہ شخص اس وقت دنیا کے مطلوب ترین افراد میں سے ایک ہے۔
ابتدائی زندگی
مفتی عبد الرؤف نامی یہ شخص پاکستان کی شہر صحرائی شہر بہاولپور میں سن 1977ء میں پیدا ہوا۔ دینی مدرسوں سے تعلیم پائی۔ وہ ایک سرائیکی ہے۔ تعلیم سے فراغت کے بعد سے افغانستان چلا گیا اور وہاں ملا عمر کے ساتھیوں کے ساتھ مل کر شمالی اتحاد کے خلاف گوریلا جنگ لڑی۔ یہ ان مجاہدین میں شامل ہے جو احمد شاہ مسعود کے سخت حصار سے بچ نکلنے میں کامیاب ہوئے۔ جلال آباد سے کر کابل تک کی تمام جنگوں میں شریک رہنے والا مفتی اب ایک دہشت گرد کے روپ میں پاکستان میں موجود ہے۔
پہلی بار پر منظر عام پر
مفتی عبد الروف کا نام پہلی بار اس وقت منظر عام پر آیا جب 1999ء میں انڈین طیارہ ہائی جیک ہوا۔ بھارت نے اسے ہائی جیکنگ کا ماسٹر مائنڈ قرار دیا جس کے متیجے میں اس نے اپنے بڑے بھائی مسعود اظہر کو چند ساتھیوں کی مدد کے ساتھ بھارت کی قید سے چھڑوا لیا۔
دہشت پسندانہ کارروائیوں میں ملوث
نومبر 2001ء بھارتی پارلیمنٹ پر حملہ ہوا، جس کی وجہ سے پاکستان میں جیش محمد کو کالعدم قرار دے دیا گیا اور چیف مسعود ازہر کو زیر حراست لے لیا گیا۔ اس دوران کمان سنبھالنے سامنے آیا مفتی عبد الروف جو چیف مسعود اظہر کا چھوٹا بھائی ہے۔ اس نے ان کارروایئوں کو جاری رکھنے کا عندیہ دیا اور کشمیر کی طرفداری کرتے ہوئے بھارت پر جارحانہ تنقید کی۔ اسے مزید ایسیے حملوں کے لیے تیار رہنے کا کہا۔ جس پر بھارت نے اسے دہشت گرد قرار دے دیا۔ اس نے اس پر رد عمل کے طور پر کشمیر و افغانستان میں دہشت گردانہ کارروائیوں کا سلسلہ مزید تیز سے تیز کر دیا۔ اس کے تیار کردہ فدائین نے افغانستان میں امریکی افواج کو خاص طور پر نشانہ بنایا۔ اس نے اپنے نا معلوم مقام پر موجود ٹریننگ سینٹروں میں ہزاروں فدائین تیار کیے جو اس اپنی جان دینے کے لیے ہر وقت تیار رہتے ہیں۔ کہا جاتا ہے کہ دنیا بھر کے چند ایک مطلوب ترین افراد اس کا حصار کیے رہتے ہیں ایک پل کے لیے بھی اسے اپنی نظروں سے اوجھل نہیں ہونے دیتے۔ اس کے ساتھی امریکن سٹین گنوں اور قیمتی ہتھیاروں کا بے تحاشا استعمال کرتے ہیں۔
جیش محمد کے دھڑے ہونے کے بعد
2003 میں جب جیش محمد کا چیف غائب تھا تو اس کے کچھ قریبی ساتھیوں نے اس سے غداری کی اور الگ ہو گئے۔ کہا جاتا ہے کہ اس میں دو مشہور نام بھی شامل تھے۔کمانڈر عبد الجبار اور عبد اللہ شاہ مظہر۔ انہوں نے ایک اور نام سے اپنی علاحدہ جماعت کھڑی کی جو تحریک غلبہ اسلام کے نام سے جانی جاتی ہے۔ عبد الروف جو اس وقت تک ایک ماسٹر مائنڈ ہتھیارے کا روپ دھار چکا تھا نے اس علیحدگی کو لے کر دل برداشتہ ھوا اس وقت اک لڑائی جب کراچی کی بطحاء نامی ایک مسجد میں ان دونوں گروہوں کے درمیان فائرنگ کا تبادلہ ہوا فائرنگ کی ابتدا کمانڈرعبدالجبارکی طرف سے ھوئ اور مقدمہ چلا۔ تب سے لے کر اب تک عبد الروف اورعبدالجبارنامی یہ دہشت پسند اشخاص اپنے مکمل ٹرینڈ ساتھیوں کے ساتھ ایک دوسرے پیچھے ہے اور مسلسل ایک دوسرے کو اپنی غضب ناکی کا نشانہ بنا رہے ہیں۔
قیمتی ترین چیزوں کا شوقین
مفتی عبد الروف نامی یہ شخص جو اس وقت جیش محمد نامی تنظیم کا سپریم کمانڈر ہے، قیمتی مہنگے جدید ترین پسٹلز کا شوقین ہے۔ یہ بات اس وقت سامنے آئی جب ایک بار اسے پاکستانی سرکار نے گرفتار کیا اور اس کے قبضے سے لاکھوں روپے مالییت کی امریکن میڈ پسٹلز اور گنیں بر آمد ہوئی۔ س کے پاس کئی کروڑ مالیت کی ایک رنگ اور ایک ہی نمبر پلیٹ کی گاڑیاں ہر وقت تیار کھڑی رہتی ہیں۔
بیرون ملک تک رسائی
2011 کے بمبئی حملوں میں مفتی عبد الروف کا نام بھی لیا جاتا رہا لیکن یہ کسی قسم کے مخالف ایکشن سے بچا لیا اور بدلے میں دھر لیا گیا اس کے ساتھیوں کو جو اب بھی انڈیا کی جیل میں قید ہیں۔ اس کی رسائی انڈیا، کشمیر،افغانستان، بنگلہ دیش، نیپال کے ملکوں تک ہے۔ یہ جب چاہتا ہے اپنے ساتھیوں کو جعلی پاسپورٹ پر تخریب کاری کے لیے باہر بھجوا دیتا ہے۔ مانا جاتا ہے کہ یہ شخص جعلی پاسپورٹوں کی تیاری میں خصوصی مہارت رکھتا ہے۔ اور اآج تک اسے رنگے ہاتھوں بے نقاب نہیں کیا جا سکا۔
بیرون ملک گرفتاری کا انکشاف
14-04-2011 کو چلی کے حکام نے دعوا کیا کہ انہوں نے مشہور دہشت گرد مفتی عبد الروف جو 1999 کی ایڈین ائیر لائن کی ہائی جیکنگ کا ماستر مائنڈ رہ چکا ہے کو گرفتار کر لیا ہے۔ لیکن بعد میں انکشاف ہوا کہ انہوں نے جس شخص کو گرفتار کیا وہ عبد الروف نہیں بلکہ کوئی اور شخص ہے۔
مطلوب ترین افراد میں شامل
مفتی عبد الروف نام کا یہ شخص دنیا کے چند مطلوب ترین افراد میں شامل ہے۔ اس پر انڈین طیارہ ہائی جیکنگ، انڈین پارلیمنٹ پر حملہ، کشمیر و افغانستان میں سیکنڑوں کارروایئوں میں ملوث یہ شخص آج بھی اطلاعات کے مطابق زندہ ہے اور اپنے مخالفین کے لیے دہشت کا نشان بنا ہوا ہے۔
پرویز مشرف پر حملہ کا ماسٹر مائنڈ
انڈین خبر رساں ایجنسی سٹار نیوز کے مطابق عبد الروف نے 2003 اور 2007 میں فوجی آمر اور اس وقت کے صدر پاکستان پرویز مشرف پر دہشت گرد حملے کرائے۔ جس میں پرویز مشرف بال بال بچے اور دونوں حملے ناکام ثابت ہوئے۔ ان حملوں کے بعد عبد الروف کو پاکستانی ایجنسیوں نے گرفتار کر لیا۔ لیکن پراسرار طور پر عبد الروف ان کی گرفت سے بچ نکلا اور فرار ہو گیا۔ اب تک کی موصولہ اطلاعات کے مطابق اسے گرفتار نہیں کیا جا سکا۔
برطانیہ پر سب سے بڑا اٹیک 7/7
سات جولائی دو ہزار پانچ کو لندن یکے بعد دیگرے خود کش دھماکے ہوئے۔ رپورٹ کے مطابق 52 افراد قتل اور 1200 سے زائد تعداد زخمی ہوئی۔ یاد رہے یہ حملہ برطانیہ کی تاریخ کا سب سے پہلا خود کش حملہ تھا۔2005ء میں لندن میں ہونے والے خود کش حملوں کی تحقیقات کرنے والے برطانوی خفیہ اداروں نے حکومت پاکستان کو بتایا کہ چار خودکش بمباروں میں سے دو شہزاد تنویر اور صدیق خان نے فیصل آباد میں جیش محمد کے خود کش ٹرینر اسامہ نذیر سے ملاقات کی تھی۔ اس ملاقات کے بعد ان کی ایک اور شخص سے بھی انتہائی خفیہ ملاقات ہوئی جو آج تک منظر عام پر نہ آ سکی۔ ان دونوں بمباروں سے ملاقات کرنے والا کوئی اور نہیں مفتی عبد الروف تھا۔ اس نے پاکستان میں بیٹھ کر برطانیہ میں ہونے والے حملے کی فول پروف پلاننگ کی۔ برطانوی خفیہ اداروں نے اپنی رپورٹس میں کئی بار جیش محمد کا تعلق 7/7 دھماکوں سے بتایا ہے۔
حالیہ کشمیر میں اٹیک 26/09/2013
جب بھی پاکستان اور اں ڈیا کے درمیان بات چیت کا عمل شروع ہوتا ہے اور امن کا کوئی راستہ دکھائی دینے لگتا ہے تو اسی وقت دہشت کا ایک نیا روپ انگڑائی لے کر بیدار ہوتا ہے۔ یہی کچھ 26 تاریخ کو کشمیر میں ہوا۔ بی بی سی کے مطابق سرینگر سے موصولہ رپورٹ کے مطابق سرینگر میں مسلح افراد کی جانب سے تین شرپسندوں کی طرف سے فوجی چھاونی پر ہونے والے حملے میں6فوجی اہلکار ہلاک ہوئے جبکہ اس حملے سے پہلے سرینگر کے سامبا سیکٹر کے پولیس اسٹیشن پر ہونے والے حملے میں 4پولیس اہلکار ہلاک ہوئے جبکہ ان حملوں میں 2عام شہری بھی ہلاک ہوئے ہیں۔ اور اس کے بعد کئی گھنٹوں کی مسلسل جنگ کے بعد تینوں حملہ آوروں کو مار گرایا گیا۔ رپورٹ میں یہ بھی بتایا گیا کہ یہ کارروائی پاکستان اور بھارت کے وزرائ اعظم کی آپس میں بات چیت سے کچھ پہلے ہی کی گئی تاکہ دونوں ملکوں کے درمیان حالات کشیدہ ہوں۔ اور ایسا ہی کارگل کے موقع پر بھی ہوا جس کی وجہ سے دونوں اطراف کی افواج آمنے سامنے آ کھڑی ہوئیں۔ کہا جا رہا ہے کہ یہ حملہ مشہور جہادی تنظیم جیش محمد کی طرف سے کیا گیا۔ تاکہ افضل گورو کی موت کا بدلہ لیا جا سکے۔ بتایا جا رہا ہے کہ اس حملے کے پیچھے بھی دہشت گرد عبد الروف اصغر کا ہاتھ ہے۔ وہ ایسے حملوں کا ماہر مانا جاتا ہے۔ اس حملے کے بعد عبد الروف اصغر کا اصل چہرہ اور بھی خوفناک ہو گیا ہے۔ جس سے پتا چلتا ہے کہ وہ انڈیا کے خلاف اپنے ساتھیوں کی مدد سے کچھ بھی کرنے کو تیار ہے اور کسی حد تک بھی جا سکتا ہے۔ دہشت کے اس روپ کو کیا کوئی روک پائے گا؟اس سوال کا جواب تاحال کسی کے پاس نہیں
کشمیر کے انتخابات اور جیش محمد کا موقف
انڈیا کے زیر تسلط جموں کشمیر میں انتخابات کا جیسے ہی فیصلہ ہوا تو جیش محمد کا یہ مفتی عبد الروف ایک بار پھر متحرک ہو گیا۔ اس کی جماعت جیش محمدنے اعلان کیا کہ وہ ان انتخابات کا سختی سے بائیکاٹ کرے گا اور اس کے لیے اس سے جو بن پڑا وہ کر گزریں گے۔ اپنے اس موقف کا اس جماعت نے کشمیر میں اس نے بڑی آزادی سے پرچار کیا۔ بڑے بڑے پوسٹر کشمیر کی اہم شاہراہوں پر لگائے گئے۔ جس میں واضح طور پر انتخابات کے بائیکاٹ کا اعلان درج تھا۔ لیکن جب انڈیا حکومت کسی صورت انتخابات سے پیچھے ہٹنے کے لیے تیار نہ ہوئی توجیش محمد نے آتنک کا سہارا لیا اور پے درپے انڈین فوج پر حملے شروع کر دیے۔
اوڑی میں دہشت کا ایک نیا انداز
اوڑی میں چھ سے زائد آتنک وادیوں نے دریائے جہلم کنارے فوج کی31فیلڈ آرڈی نینس کے کیمپ پر اچانک یلغار کر دی،خونریز جھڑپ12گھنٹے جاری رہی،ہر طرف خون آلود لاشیں بکھر گئیں۔ تین آتنک وادیوں نے کیمپ کے اندر داخل ہوکرگولیوں اور یو بی جی ایل لانچرز کا بھرپور استعمال کیا، کیمپ میں افراتفری پھیل گئی، گولہ باری کے دوران زوردار دھماکوں سے نزدیکی بستیاں لرز اٹھیں،عینی شاہدین کے نزدیک یہ حملہ اتنا اچانک اور شدید تھا کہ بھارتی افواج بوکھلا گئی۔ جس کے نتیجے میں رجمنٹ کے ٹو آئی سی لیفٹنٹ کرنل سنکلپ کمار سمیت 5اہلکار ہلاک ہو گئے جبکہ تین پولیس اہلکار بھی گولیوں کی زد میں آکر مارے گئے۔ جھڑپ کے دوران فوج کی ایک بارک بھی خاکستر ہو گئی۔ پولیس نے بتایا کہ اس جھڑپ میں مجموعی طور پر22اہلکار ہلاک ہو گئے جن میں لیفٹنٹ کرنل اور ایک جے سی او سمیت فوج کے 8اہلکاراور جموں کشمیر پولیس کے ایک اسسٹنٹ سب انسپکٹر سمیت3اہلکار شامل ہیں جن کی شناخت کی جا رہی ہے۔ تحقیق کے بعد پتا چلا کہ اس حملے میں مفتی عبد الروف کے قریبی ساتھی ملوث تھے۔
افضل گورو کا بدلہ
پاکستان کی راج دھانی میں موجود کشمیر کے علاقے مظفر آباد میں جیش محمد نے اعلان کیا تھا کہ وہ انڈیا کی جیل میں پھانسی پانے والے افضل گورو کی موت کا بدلہ لے گا۔ اور اس کے لیے اس کے پاس تین سو سے کچھ اوپر فدائی کارکنوں کا جتھہ موجود ہے۔ جو وقتا فوقتا بدلہ لے گا۔ اسی بدلے کی آگ کو لے کر مفتی عبد الروف مسلسل اپنے ساتھیوں کو کسی طرح سرینگر بھجوانے کے لیے کوششوں میں لگا ہوا تھا۔ تاکہ وہ افضل گورو کی موت کے بدلے کے ساتھ ساتھ انتخابات کو بھی سبوتاژ کر سکے۔ اس نے یکے بعد دیگرے چھ جگہ کارروائی کی۔ جس میں اس کے دس سے زیادہ ساتھی مارے گئے اور بھارتی فوج کا بھی بھاری نقصان ہوا۔ جیش محمدنے صرف اسی پر بس نہیں کی۔ وہ افضل گورو کی موت کا بدلہ ہر انڈین فوجی سے لینا چاہتے ہے۔ یاد رہے یہ حالیہ کارروائیاں تب کی گئیں جب انڈین پرائم منسٹر مودی کشمیر آنے والے تھے۔ انتخابات کے لیے جب وہ کشمیرآئے تو پورے سرینگر کو چھاونی میں بدل دیا گیا۔ خوف کی یہی فضا مفتی عبد الروف کی جیش محمد پیدا کرنا چاہتی تھی جس میں وہ کامیاب رہے۔ اب آتنک کا یہ روپ کس منظر میں سامنے آتا ہے ابھی یہ دیکھنا باقی ہے۔
کھٹوعہ اور سامبا میں آتنک واد کا بڑا حملہ
ایک بار پھر کشمیر وادی آتنک وادیوں کے حملے سے گونج اٹھی۔ 20 مارچ 2015 کو کشمیر کے علاقے کھٹوعہ میں ایک پولیس اسٹیشن پر حملہ ہو گیا۔ بی بی سی کی اس بارے میں ایک رپورٹ : بھارت کے زیرِ انتظام جموں و کشمیر کے ضلع کٹھوعہ میں مسلح افراد نے ایک پولیس تھانے پر حملہ کیا ہے اور وہاں پر فوج اور پولیس کے مشترکہ آپریشن کے دوران کم از کم دو اہلکاروں سمیت پانچ افراد ہلاک ہوئے ہیں۔ مقامی پولیس کے مطابق یہ حملہ پاکستان سے متصل بھارتی سرحد کے قریب واقع ضلع کٹھوعہ کے راج باغ پولیس تھانے پر جمعے کی صبح ہوا۔ پولیس حکام نے بتایا کہ حملہ آوروں کی تعداد تین سے چار تھی اور وہ جدید اسلحے اور گولہ بارود سے لیس تھے۔ ایک پولیس افسر نے بی بی سی کو بتایا: ’انھوں نے پہلے پولیس تھانے کے باہر نیم فوجی اہلکاروں کی حفاظتی چوکی پر حملہ کیا جس میں کئی نیم فوجی اور پولیس اہلکار زخمی ہو گئے۔ بعد میں انھوں نے کئی دستی بم پھینکے اور تھانے کی عمارت میں کئی مقامات پر پوزیشن سنبھال لی۔‘ سات گھنٹے جاری رہنے والے تصادم کے بعد حکومت نے کہا ہے کہ دو مسلح حملہ آوروں کی ہلاکت کے بعد آپریشن ختم ہو گیا ہے۔ جموں پولیس کے سربراہ کے راجندر نے بتایا کہ دونوں حملہ آوروں کو ہلاک کیا گیا ہے، تاہم جائے واردات کے گرد و نواح میں تلاشی کی مہم جاری ہے اور اس مقصد کے لیے کٹھوعہ اور پنجاب کے ضلع پٹھان کوٹ کے درمیان سڑک بند کر دی گئی ہے۔ سرکاری طور پر اس کارروائی میں دو سکیورٹی اہلکاروں اور ایک نامعلوم شخص کے ہلاک ہونے کی بھی تصدیق کی گئی ہے جبکہ زخمیوں میں سی آر پی ایف کے سات جوان، ایک پولیس اہلکار اور ایک عام شہری شامل ہیں۔ جموں میں جاری کشمیر اسمبلی کے بجٹ اجلاس کے دوران نائب وزیراعلی نرمل سنگھ نے بتایا: ’دو اہلکار اور دو حملہ آور مارے گئے۔ ایک اور شخص فائرنگ کے تبادلے میں مارا گیا لیکن یہ ابھی تک معلوم نہیں کہ وہ عام شہری تھا یا فورسز کا اہلکار۔‘ حکومت کے اس بیان پر حزب اختلاف نیشنل کانفرنس کے اراکین نے احتجاج کیا اور رکن اسمبلی علی محمد ساگر نے کہا: ’لوگ مر رہے ہیں اور حکومت کے پاس صحیح معلومات بھی نہیں ہیں۔‘ ابھی اس حملے کی گونج ختم ہی نہ ہوئی تھی کہ اگلے روز 21 مارچ 2015 کو پھر حملہ ہو گیا اس بار نشانہ بنا ایک آرمی کیمپ جو سامبا میں واقع ہے۔ دو روز میں بھارت کے زیرِ انتظام جموں کشمیر کے سرحدی اضلاع میں مسلسل دوسرا حملہ کیا گیا۔ اس حملے میں بھی آرمی کا بے حد نقصان ہوا ہے۔ اس حملے کی تفصلات بھی بی بی سی پر موجود ہیں۔ تحقیقات کے بعد انڈین انٹیلی جنس اس نتیجے پر پہنچی ہے کہ یہ دونوں حملے جیش محمد کی طرف سے کیے گئے ہیں۔ جیش محمد جموں و کشمیر میں ایک بار پھر متحرک ہو گئی ہے۔ یہ دونوں حملے فدائی طرز کے تھے جس سے پتا چلتا ہے کہ جیش محمد افضل گورو کا انتقام لینے میں سنجیدہ ہے۔ انتہائی سخت اور کڑے پہرے والے علاقوں میں اس طرح کی فدائی کارروائی انڈین ایجنسیوں کے ناکامی کا منہ بولتا ثبوت ہیں جس پر بحث و مباحثہ جاری ہے۔ کہا جاتا ہے کہ کھٹوعہ پولیس اسٹیشن پر سات گھنٹے تک انڈین فورسز سے لڑنے والا عبد الروف کا قریبی ساتھی اور اس کا ٹریننگ یافتہ تھا۔
دہلی میں ہائی الرٹ
انہی حملوں کی وجہ سے انڈین ایجنسیاں مسلسل تحقیقات کر رہیں تھیں۔ کیونکہ جیش محمد ایک بار پھر خطرناک روپ میں سامنے آ رہی تھی۔ تحقیقات کے نتیجے میں انڈین ایجنسیوں کے ہاتھ ایک خط لگا جو کشمیر کے حالیہ اٹیک کے دوران ایک آتنک وادی کی جیب سے برآمد ہوا۔ اس رقعہ میں افضل گورو کو خراج تحسین پیش کیا گیا تھا اور اس کی پھانسی کے بدلے کے طور پر جلد دہلی میں بھی حملہ کرنے کے بارے میں ذکر تھا۔ اس خط کے نیچے عبد الروف کے دستخط بھی موجود تھے۔ یہ جیش محمد اور اس کے کمانڈر عبد الروف کی طرف سے دہلی سرکار کو دی جانے والی واضح ترین دھمکی تھی۔ اسی خط کو لے کر بالاخر 6 اپریل 2015 کو پورے دہلی میں باقاعدہ ہائی الرٹ جاری کر دیا گیا۔ انٹیلی جنس کی رپورٹ کے مطابق جیش محمد کے فدائین دہلی کو نشانہ بنانے کی تیاری کر رہے ہیں۔ یہ رپورٹ آتے ہی حکومتی ایوانوں میں ہلچل شروع ہو گئی اور ہائی الرٹ جاری کر دیا گیا۔ ہوائی اڈوں،بندرگاہوں،لوکل بس اڈوں،رہائشی علاقوں اور ہوٹلوں میں چھان بین کا وسیع عمل شروع کر دیا ہے۔ شہر کی بڑی اور اہم عمارتوں پر سیکورٹی بڑھا دی ہے۔ سخت چیکنگ اور جگہ جگہ ناکہ بندی کی وجہ سے شہریوں کو شدید مشکلات کا سامنا ہے۔
پٹھان کوٹ بیس پر خوفناک حملہ
بھارت کو ایک اور خوفناک آتنکی حملہ کا سامنا ہوا۔ یہ حملہ پورے طور پر انڈین سیکیورٹی ایجنسیوں اور خفیہ اداروں کی ناکامی کا منہ بولتا ثبوت ہے۔ کہا جاتا ہے کہ یہ حملہ بھارتی پارلیمنٹ کے حملے سے زیادہ خوفناک تھا۔ پٹھان کوٹ بھارتی پنجاب میں ایک میونسپل کارپوریشن ہے۔ یہ ضلع پٹھان کوٹ کا صدر مقام بھی ہے۔ 1849ءسے قبل یہ نوابی ریاست نورپور کا ایک حصہ تھا۔ پٹھان کوٹ آبادی کے لحاظ سے پنجاب کا پانچواں بڑا اور بھارت کو جموں و کشمیر کے ساتھ جوڑنے والی نیشنل ہائی وے پر پنجاب کا آخری شہر ہے۔ اِس شہر سے مقبوضہ کشمیر کو جانے والی شاہراہ پر دہلی سے 430 کلو میٹر شمال میں بھارتی فضائیہ کا ایئر بیس موجود ہے۔ اس ایئر بیس پر سال 2016 کے پہلے دن ہی پاکستانی دہشت گردوں نے جو تعداد میں پانچ تھے حملہ کر دیا۔ یہ حملہ ایسے تربیت یافتہ دہشت گردوں نے کیا جن کا مقابلہ کرنا بیس کے فورس کے بس کی بات نہیں تھی۔ دہشت گردوں نے بیس میں داخل ہو کر حساس مقامات کو اپنے گھیرے میں لے لیا اور پاکستان میں بیٹھے جیش محمد کے چیف مسعود اظہر اور کمانڈر عبد الروف سے مسلسل رابطہ جاری رکھا اور کمانڈز لیتے رہے یہ بات باقاعدہ ریکارڈ پر ہے۔ دہشت گردوں کی مسلسل گولہ باری سے ابتدائی طور پر بھارتی ایئر فورس کے تین اہلکاروں کی ہلاکت کی اطلاع ملی جب کہ فورسز کی جوابی کارروائی سے پانچ دہشت گرد مارے گئے۔ لیکن یہ غلط اطلاع تھی ابھی ایک دہشت گرد باقی تھا۔ اطلاعات کے مطابق اتوار کو سرچ آپریشن کے دوران پٹھانکوٹ ایئر بیس پر دھماکے اور فائرنگ کی آوازیں آتی رہیں، سرچ آپریشن کے دوران گرنیڈ دھماکے سے ایک لیفٹیننٹ کرنل ہلاک اور تین سپاہی زخمی ہو گئے۔ ذراِئع کے مطابق حملے کے نتیجے میں مجموعی طور پر لیفٹیننٹ کرنل سمیت گیارہ بھارتی فوجی ہلاک اور 18زخمی ہوئے ہیں۔ پٹھانکوٹ ایئر بیس حملے کے بعد نئی دہلی سمیت بھارت کے مختلف شہروں میں سیکیورٹی ہائی الرٹ کر دی گئی۔ چار دن رہنے والے اس خوفناک حملے نے بھارتی فورسز کی ٹریننگ اور بہادری کا پول کھول کر رکھ دیا ہے۔ انڈین حکام اس بات پر حیران رہے کہ کیسے فول پروف پلاننگ ہوئی اور ایسے ملکی حساس مقام پر چار دن تک جاری رہنے والی لڑائی میں نقصان کس کا ہوا؟ جب یہ طوفان تھما اور سیکورٹی ایجنسیوں نے پتہ لگایا تو معلوم ہوا کہ اس حملے کے پیچھے ماسٹر مائنڈ عبد الروف ہے جو جیش کے چیف کا چھوٹا بھائی ہے۔ حملہ آوروں کی ٹریننگ اسی کے بنائے ایک خصوصی ٹریننگ سنٹر میں ہوئی جو پاکستان پنجاب کے ایک شہر ساہیوال کے آس پاس ہے۔ انڈین حکومت نے خواہش ظاہر کی ہے کہ وہ مولانا مسعود اظہر اور ان کے بھائی عبد الرؤف سے پوچھ گچھ کرنا چاہتی ہے۔ ابھی حال ہی میں ان کے ریڈ کارنر وارنٹ بھی جاری کر دیے گئے ہیں۔ لیکن تاحال پٹھان کوٹ بیس کے حملے کا یہ ماسٹر مائنڈ دہشت گرد عبد الروف انڈیا بلکہ پاکستان کے اداروں کی پہنچ سے دور ہے۔ کہا جاتا ہے کہ وہ انڈیا پر ایک اور خوفناک حملے کی سازش رچ رہا ہے۔ یہ سازش کب اور کہاں ہو گی اس کے بارے میں کچھ نہیں کہا جا سکتا۔ انڈین خفیہ پولیس اہلکار کے مطابق عبد الروف کو انڈیا میں نیا داؤد ابراہیم کہا جا رہا ہے۔
حوالہ جات
زمرہ:1977ء کی پیدائشیں زمرہ:اسلامی مذہبی رہنما زمرہ:بقید حیات شخصیات زمرہ:پاکستان کے سنی علما زمرہ:جیش محمد زمرہ:دیوبندی شخصیات زمرہ:دیوبندی مکتب فکر زمرہ:دہشت گرد زمرہ:شرپسند عناصر زمرہ:مسعود اظہر زمرہ:مسلح جدوجہد زمرہ:طالبان زمرہ:ضلع بہاولپور کی شخصیات زمرہ:پاکستانی اسلامی مذہبی رہنما زمرہ:بہاولپوری شخصیات زمرہ:ویکی ڈیٹا سے مطابقت رکھنے والی مختصر تفصیل زمرہ:پاکستانی اسلام پسند
میلفورڈ ٹاؤن شپ، ڈافائینس کاؤنٹی، اوہائیو
میلفورڈ ٹاؤن شپ، ڈافائینس کاؤنٹی، اوہائیو ریاستہائے متحدہ امریکا  کا ایک township of Ohio  جو ڈافائینس کاؤنٹی، اوہائیو میں واقع ہے۔
تفصیلات
میلفورڈ ٹاؤن شپ، ڈافائینس کاؤنٹی، اوہائیو کا رقبہ 91.8 مربع کیلومیٹر ہے اور اس کی مجموعی آبادی 1,081 افراد پر مشتمل ہے اور 263 میٹر سطح سمندر سے بلندی پر واقع ہے۔
حوالہ جات
زمرہ:ڈافائینس کاؤنٹی، اوہائیو میں ٹاؤن شپ زمرہ:اوہائیو کے ٹاؤن شپ زمرہ:Short description is different from Wikidata
احمد حسن (کرکٹ کھلاڑی)
احمد حسن (پیدائش: 18 جون 1995ء) ایک پاکستانی نژاد اطالوی کرکٹ کھلاڑی ہے۔ نومبر 2019ء میں، اسے عمان میں ہونے والے کرکٹ عالمی کپ چیلنج لیگ بی ٹورنامنٹ کے لیے اطالوی دستے میں شامل کیا گیا۔ اس نے 8 دسمبر 2019ء کو ہانگ کانگ کے خلاف اطالیہ کے لیے لسٹ اے کا پہلا میچ کھیلا۔ جون 2022ء میں، انہیں لکسمبرگ کے خلاف سیریز کے لیے سوئٹزرلینڈ کے ٹوئنٹی20 بین الاقوامی (T20I) دستے میں شامل کیا گیا۔
بیرونی روابط
زمرہ:اطالیہ کو پاکستانی تارکین وطن زمرہ:لاہور سے کرکٹ کھلاڑی زمرہ:اطالوی کرکٹ کھلاڑی زمرہ:بقید حیات شخصیات زمرہ:1995ء کی پیدائشیں
مانزینی علاقہ
مانزینی علاقہ سوازی لینڈ کا ایک district of Swaziland و region of Swaziland جو سوازی لینڈ میں واقع ہے۔
حوالہ جات
زمرہ:سوازی لینڈ کے علاقہ جات زمرہ:سوازی لینڈ کے نامکمل جغرافیائی مضامین زمرہ:Short description is different from Wikidata
لوبومبو علاقہ
لوبومبو علاقہ سوازی لینڈ کا ایک district of Swaziland و region of Swaziland جو سوازی لینڈ میں واقع ہے۔
تفصیلات
لوبومبو علاقہ کا رقبہ 5,849.11 مربع کیلومیٹر ہے اور اس کی مجموعی آبادی 207,731 افراد پر مشتمل ہے۔
میلفورڈ ٹاؤن شپ، کنو کاؤنٹی، اوہائیو
میلفورڈ ٹاؤن شپ، کنو کاؤنٹی، اوہائیو ریاستہائے متحدہ امریکا  کا ایک township of Ohio  جو کنو کاؤنٹی، اوہائیو میں واقع ہے۔
زاہد چیمہ
زاہد چیمہ (پیدائش 4 دسمبر 1990ء) ایک اطالوی کرکٹ کھلاڑی ہے۔ اسے لاس اینجلس میں 2016ء کے آئی سی سی عالمی کرکٹ لیگ ڈویژن فور ٹورنامنٹ کے لیے اطالیہ کے دستے میں شامل کیا گیا تھا، ایک میچ میں کھیل کر۔ نومبر 2019ء میں، اسے عمان میں ہونے والے کرکٹ عالمی کپ چیلنج لیگ بی ٹورنامنٹ کے لیے اطالیہ کے دستے میں شامل کیا گیا۔ اس نے 3 دسمبر 2019ء کو کینیا کے خلاف اطالیہ کے لیے لسٹ اے کا پہلا میچ کھیلا۔
حوالہ جات
زمرہ:اطالیہ کو پاکستانی تارکین وطن زمرہ:غیر موجود مقام پیدائش (بقید حیات شخصیات) زمرہ:اطالوی کرکٹ کھلاڑی زمرہ:بقید حیات شخصیات زمرہ:1990ء کی پیدائشیں
میلفورڈ ٹاؤن شپ، کنو کاؤنٹی، اوہائیو
تفصیلات
میلفورڈ ٹاؤن شپ، کنو کاؤنٹی، اوہائیو کا رقبہ 66.6 مربع کیلومیٹر ہے اور اس کی مجموعی آبادی 1,422 افراد پر مشتمل ہے اور 369 میٹر سطح سمندر سے بلندی پر واقع ہے۔
حوالہ جات
زمرہ:کنو کاؤنٹی، اوہائیو میں ٹاؤن شپ زمرہ:اوہائیو کے ٹاؤن شپ
سبط ابن جوزی
سبط بن جوزی (شمس الدین ابو المظفر یوسف بن حسام الدین قزاوغلی بن عبد اللہ ترکی عونی ہبیری بغدادی) (پیدائش: بغداد 582ھ - وفات: بغداد، 654ھ) مورخ، عالم اور واعظ تھے۔ عبد الرحمن بن جوزی محدث اور واعظ کے نواسے تھے ان کی والدہ رابعہ عبد الرحمن بن جوزی کی بیٹی تھیں۔ آپ اہل بیت کی محبت کے حوالے سے معروف ہیں
حوالہ جات
زمرہ:1185ء کی پیدائشیں زمرہ:1256ء کی وفیات زمرہ:احناف زمرہ:بغداد کی شخصیات زمرہ:تاریخ نگاری زمرہ:سیرت نگار زمرہ:عرب مؤرخین زمرہ:ماتریدی شخصیات زمرہ:اسلام کے مسلمان مورخین زمرہ:تیرہویں صدی کے مؤرخین زمرہ:1180ء کی دہائی کی پیدائشیں
آیزو 3166-2:SJ
آیزو 3166-2:SJ آیزو 3166-2 میں سوالبارڈ اور جان میئن کا اندراج ہے۔ بین الاقوامی تنظیم برائے معیاریت کی جانب سے شائع کیا جانے والا آیزو 3166 کا حصہ ہے۔
ملاحظات
زمرہ:آیزو 3166 زمرہ:جان ماین زمرہ:سوالبارد زمرہ:Short description is different from Wikidata
میلفورڈ ٹاؤن شپ، بکس کاؤنٹی، پنسلوانیا
میلفورڈ ٹاؤن شپ، بکس کاؤنٹی، پنسلوانیا ریاستہائے متحدہ امریکا  کا ایک ٹاؤن شپ  جو بکس کاؤنٹی، پنسلوانیا میں واقع ہے۔
تفصیلات
میلفورڈ ٹاؤن شپ، بکس کاؤنٹی، پنسلوانیا کی مجموعی آبادی 9,902 افراد پر مشتمل ہے۔
حوالہ جات
زمرہ:بکس کاؤنٹی، پنسلوانیا میں ٹاؤن شپ زمرہ:Short description is different from Wikidata
نوید عامر
نوید عامر جیوا پاکستان پیپلز پارٹی کے ایک پاکستانی عیسائی سیاست دان ہیں، جو اگست 2018 سے پاکستان کی قومی اسمبلی کے رکن ہيں اور 2002 میں پنجاب کی صوبائی اسمبلی کے سابق رکن   تھے ۔
ابتدائی زندگی
نوید عامر ضلع ساہیوال چک نمبر 148/9 ایل رینسن آبادکے ایک عیسائی گاؤں میں 22 ستمبر 1975 کو پیدا ہوئے۔ ۔
سیاسی کیریئر
وہ 2018 کے پاکستانی عام انتخابات میں اقلیتوں کے لیے مخصوص نشست پر پاکستان پیپلز پارٹی کے امیدوار کے طور پر قومی اسمبلی- پاکستان کے ایم این اے کے لیے منتخب ہوئے۔ وہ 2002 میں پرویز مشرف حکومت میں پاکستان پیپلز پارٹی سے اقلیتوں کی مخصوص نشست پر رکن صوبائی اسمبلی منتخب ہوئے۔
نوید عامر نے اپنی ابتدائی عمر سے ہی معاشرے میں مذہبی امتیاز کے خلاف جدوجہد کا آغاز کیا، صبح کی اسمبلی میں غیر مسلم/عیسائی طلباء کے لیے علیحدہ عبادت کے لیے اسکول انتظامیہ کے خلاف ان کا پہلا کامیاب احتجاج، ان کی سیاسی جدوجہد کا پہلا قدم ثابت ہوا۔